stanford-oval/wikipedia huggingface dataset:
פרדוקס החיסכון

פרדוקס החיסכון הוא השם שניתן על ידי חסידי האסכולה הקיינסיאנית בכלכלה למצב שבו גידול בשיעור החיסכון מביא לירידה בייצור ובתעסוקה, ובכך לירידה בהיקף החיסכון במשק. הפרדוקס טוען כי בתנאים מסוימים, כאשר שיעור החיסכון הממוצע במשק עולה, קטן סכום הכסף המיועד לצריכה, והביקוש למוצרים בני קיימה יורד מתוך שאיפה של משקי הבית לצבור נכסים נזילים. דבר זה מוביל לירידה בייצור לצריכה ובתעסוקה הקשורה בייצור מוצרי צריכה, המובילה לירידה נוספת בהוצאות לצריכה בגלל פיטורי אותם עובדים שהועסקו בייצור לצריכה, ובסופו של דבר לירידה בתוצר. התוצאה הסופית של רצונם של משקי הבית לחסוך יותר היא שסך החיסכון יירד.
"פרדוקס החיסכון" מובא פעמים רבות כדוגמה לכשל ההרכבה, שבו הכשל טמון בהנחה שישנה חפיפה בין מה שטוב לפרט לבין מה שטוב לכלל, בעוד שלפי הפרדוקס חיסכון של הפרט הוא פעולה חיובית, אך חיסכון של כל האזרחים בו זמנית הוא בעל השפעות שליליות.
פרדוקס החיסכון מתייחס לזמן הקצר בלבד ולנסיבות מיוחדות, כמו למשל בתקופות של אבטלה כבדה.
פרדוקס החיסכון, כפי שהוצע על ידי כלכלנים קיינסאנים עומד בסתירה חלקית למסקנות המודל הנאו-קלאסי בכלכלה, והוא מבטא מסקנות מרחיקות לכת אליהם הגיעו כלכלנים קיינסאנים, כמו למשל שעידוד צריכה יכול להגדיל את התוצר וסך החיסכון.
בדוגמה הפוכה לפרדוקס החיסכון המיוחסת לקיינס והנועדה להמחיש את חוסר האינטואטיביות של המודל הקיינסאני, נטען כניסוי מחשבתי שבתנאי אבטלה עמוקה אילו המדינה הייתה שוכרת מובטלים לחפור בורות ואז שוכרת אחרים למלא את הבורות חזרה, היה הדבר מגדיל את התוצר, הצריכה והחיסכון של המשק ומפחית את האבטלה גם מעבר לאלו שהועסקו באופן ישיר.
פרדוקס החיסכון לא הופיע ב"תאוריה כללית של תעסוקה ריבית וכסף" של קיינס אלא פותח אחרי כן. קיינס עצמו תמך בהשערת ה"קפאון הסקולרי", שלפיו בגלל גידול יתר כלכלי בעבר גרם לעודף כרוני ביחס של החיסכון המתוכנן במצב של תעסוקה מלאה בהשוואה להשקעה בתעסוקה מלאה. ההשערה הזו נסתרה בעקבות ההתרחבות הכלכלית אחרי מלחמת העולם השנייה ונזנחה על ידי הקיינסיאנים.
הערות שוליים

↑  יורם מישר, המקרו-כלכלה של ישראל, הוצאת פרדס 2009 עמ' 505-506
פורץ הדרך

| --- | --- |

 מבוסס על:  Pathfinder 
 בימוי:  מרקוס ניספל 
 הופק בידי:  מרקוס ניספל, מייק מדבוי 
 תסריט:  לאטה קלגורידיס 
 עריכה:  ג'יי פרידקין 
 שחקנים ראשיים:  קארל אורבן ג'יי טבארי Michelle Thrush Nathaniel Arcand מייק דופוד ברקלי דאפילד קלנסי בראון ראלף מולר מון בלודגוד ראסל מינס ניקול מוניוס 
 מוזיקה:  ג'ונתן אליאס 
 צילום:  דניאל פרל 
 מדינה:  ארצות הברית ארצות הברית
 חברת הפקה:  Phoenix Pictures 
 חברה מפיצה:  פוקס המאה ה-20, נטפליקס 
 שיטת הפצה:  וידאו על פי דרישה 
 הקרנת בכורה:  13 באפריל 2007 
 משך הקרנה:  99 דק' 
 שפת הסרט:  אנגלית 
 סוגה:  סרט הרפתקאות, סרט פנטזיה, סרט מלחמה, סרט פעולה, סרט דרמה, סרט תקופתי (ימי הביניים) 
 הכנסות באתר מוג'ו:   pathfinder
 אתר רשמי
 דף הסרט ב־IMDb
 
פורץ הדרך (באנגלית: Pathfinder) הוא סרט פעולה אפי אמריקאי משנת 2007 בבימויו של מרכוס ניספל ונכתב על ידי לאטה קאלוגרידיס. הסרט הופץ על ידי אולפני המאה ה-20.
הסרט מבוסס על סרט נורווגי משנת 1987 באותו השם. הסרט גם עובד לרומן גרפי על ידי דארק הורס קומיקס ב-2006.
תקציר העלילה

הסרט מתרחש בעבר הרחוק כאשר הוויקינגים ניסו לכבוש את צפון אמריקה. זהו סיפור גבורתו של בנו של ויקינג, זאטוט שהושאר באמריקה וגודל על ידי אינדיאנים. כעבור שנים הוויקינגים חוזרים ומנסים לכבוש בצורה ברברית את אדמת השבט. הילד גדל להיות לוחם.
הערות שוליים

↑  https://www.bbc.co.uk/films/2007/04/16/pathfinder_2007_review.shtml
| --- | --- |
בקרת זהויות :  LCCN: n2017050342  VIAF: 26150380439313370007   WorldCat (עם VIAF): 26150380439313370007 
ערך זה הוא קצרמרבנושא סרטים. אתם מוזמנים לתרום לוויקיפדיה ו.
פרוטאה (מכונית)

| --- | --- |

 מאפיינים כלליים
 יצרן:  G.R.P. Engineering
 שנות ייצור:  1957–1958
 הרכבה:  יוהנסבורג, איחוד דרום אפריקה דרום אפריקה
 מודל קודם:  אין
 מפרט טכני
 מנוע:  4 צילינדרים, 1,172 סמ"ק, המפיק 36 כ"ס ב-4,500 סל"ד
 הילוכים:  תמסורת ידנית
פרוטאה קבריולה
פרוטאה (באנגלית: Protea) היא מכונית ספורט, רודסטר, 2 מושבים אשר נבנתה על ידי G.R.P. Engineering, בדרום אפריקה, יוהנסבורג, בין השנים 1952–1957.
סך הכול יוצרו בין 24-36 יחידות.
"פרוטאה" הייתה מכונית הספורט הראשונה שיוצרה בדרום אפריקה.
פרוטאה

2 דלתות
2 מושבים
חלון קדמי - שמשת זכוכית (השמשה היחידה)
לקריאה נוספת

פרוטאה (מכונית) (pressreader.com/south-africa/car-south-africa)
הערות שוליים

↑  פרוטאה Franschhoek Motor Museum über den Protea (niederländisch) (Memento vom 17. Dezember 2007 im Internet Archive)
↑  "פרוטאה (מכונית)" (ראו תמונה שביעית+טקסטartorque
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרוטאה (מכונית)".
פרויקט שמיכת הזיכרון

"שמיכת הזיכרון" מוצגת בוושינגטון הבירה
"פרויקט שמיכת הזיכרון לנפטרים ממחלת האיידס" (באנגלית: AIDS Memorial Quilt) הוא מיזם אמריקאי במסגרתו נתפרת שמיכת טלאים המציינת את חייהם של אנשים אשר נפטרו ממחלת האיידס. מיזם הנצחה זה שימש מודל לפרויקטים דומים במדינות שונות בעולם.
השמיכה מורכבת ממלבני בד ברוחב של כ-76 ס"מ ובאורך של כ-150 ס"מ. כל מלבן בד מציין את חייו של אדם אחר. מלבני הבד נתפרים על ידי קרוביו של האדם והוא נתרם לקרן "פרויקט השמות" (The NAMES Project Foundation), אשר מצרפת את הבדים לכדי יריעות ריבועיות בגודל של כ-3 מטר, המכילות בדים של שמונה אנשים.
העבודה על השמיכה החלה בשנת 1987 בעיר סן פרנסיסקו בידי קליב ג'ונס (Cleve Jones) וקבוצת מתנדבים. באותה תקופה, מרבית האנשים שנפטרו מן המחלה ומן המחלות הקשורות בה לא זכו לטקסי קבורה בשל סרובם של בתי לוויות ובתי עלמין לטפל בגופם מפחד נגיף האיידס. השמיכה שימשה לעיתים כהזדמנות היחידה של קרובים ובני משפחה להנציח את יקיריהם. כל שמיכה עשויה בטכניקה ובסגנון שונה מעט, בהתאם ליוצריו ולחייו של האדם אותה היא מנציחה. בדרך כלל השמיכה מכילה כתובות המציינות את שמו של הנפטר וכן פריטים אישיים שונים כגון בגדים, בובות של חיות, תכשיטים שהיו שייכים לנפטר וכן עיטורים העשויים חרוזים או ריקמה.
השמיכה הוצגה במלואה בפעם האחרונה בשנת 1996, אז נפרשה לאורכה של המול, השדרה המרכזית של העיר וושינגטון הבירה. הצגה נוספת של 1000 ריבועי בד נוספים, של אנשים שנפטרו מאז התצוגה בשנת 1996, התקיימה בשנת 2004 בוושינגטון.
הערות שוליים

↑  שמיכת הטלאים, ובאנגלית quilt, נחשבת כחפץ ביתי טיפוסי בארצות אנגלו-סקסיות, ותפירתן של שמיכות טלאים כאלה היא תחביב מסורתי ופופולרי.
| --- | --- |
בקרת זהויות :  VIAF: 1625145857118322922477   WorldCat (עם VIAF): 1625145857118322922477
פרוכילודונטיים

| פרוכילודונטיים |
| --- | --- |
Semaprochilodus Taeniurus Semaprochilodus Taeniurus
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: חריתאים
תת־סדרה:: Characoidei
משפחה:: פרוכילודונטיים
שם מדעי
 Prochilodontidae ‏סטיינדכנר, 1879

פרוכילודונטיים (שם מדעי: Prochilodontidae) היא משפחה של דגים מסדרת החריתאים החיים במים מתוקים טרופיים בצפונה של אמריקה הדרומית עד לדרום ברזיל, פרגוואי וצפון ארגנטינה. בעבר השתייכו למשפחת החריתיים והם קרובים למשפחה Curimatidae.
בני המשפחה הם דגים קטנים יחסית שחלקם מגיעים לאורך 80 סנטימטרים והם אוכלי כל. הם בעלי שפתיים רחבות ובתוכם שיניים קטנות ומחודדות, אך הם יכולים לפשק אותם קדימה כדי לינוק מזון במהירות. הם יכולים גם להשמיע קריאות צרודות במים. הם בעלי סנפירים קטנים וגוף בשרני בעל קשקשים קשיחים ורבים מהם נעים בנחילים גדולים במי הנהרות כמו האמזונאס.
דגים אלה משמשים כדגי מאכל לילידים המקומיים ולתושבים וכן לחיות שונות כמו דגים טורפים, עופות מים, לוטרות ענק ודולפיני נהרות.
מיון

Ichthyoelephas
Prochilodus
Semaprochilodus
פלוקונאזול

| --- | --- |

 
 שם IUPAC
 2-(2,4-difluorophenyl)- 1,3-bis(1H-1,2,4-triazol-1-yl)propan-2-ol
 שמות מסחריים בישראל
 פלוקונאזול, דיפלוקן, טריקן, טריפלוקן
 נתונים כימיים
 כתיב כימי:  C13H12N6F2O 
 מסה מולרית:  306.271 g/mol
 נתונים פרמוקוקינטיים
 זמינות ביולוגית:  >90%
 מטבוליזם:  11% בכבד
 זמן מחצית חיים:  בין עשרים לשלושים שעות
 הפרשה:  כלייתית 61–88%
 בטיחות
 מעמד חוקי:  מרשם רופא
 קטגוריית סיכון בהריון:  קטגוריית סיכון D (אוסטרליה), קטגוריית סיכון C 
 דרכי מתן:  אוראלי, IV, טופי-מקומי
 מזהים
 קוד ATC:  D01AC15, J02AC01 
 מספר CAS:  86386-73-4
 PubChem:  3365
 ChemSpider:  3248
 
פלוקונאזול (fluconazole) היא תרופה אנטי פטרייתית, המשתייכת למשפחת הטריאזולים (triazole).
פלוקונאזול מעכב את הפעולה של האנזים 14α-sterol demethylase וכך מדכא ביוסינתיזה של ארגוסטרול שהוא מרכיב חיוני לבניית ממברנת התא של פטריות.
תכונות כימיות

פלוקונאזול מסיס במים ומסוגל לחצות את מחסום הדם-מח.
מנגנון פעולה

פלוקונאזול מעכב את פעילותו של 14α-sterol demethylase הפטרייתי, האחראי על המרת לנוסטרול לארגוסטרול. בהיעדר כמות מספקת של ארגוסטרול ממברנת התא הפטרייתי אינה יציבה מה שמביא לחוסר איזון אוסמוטי ולמוות תאי. פלוקונאזול היא תרופה פונגוצידית- משמע מביאה למות הפטרייה ולא לעצירת התרבותה.
טווח פעולה

לפלוקונאזול טווח טיפולי רחב המכסה:
Criptococcus neoformans
קנדידה (Candida)
Blastomycosis
Histoplasmosis
Coccidioidomycosis
פלוקונאזול אינו יעיל כנגד Aspergillus
שימושים קליניים

מבין משפחת האזולים, פלוקונאזול הוא האנטי-פטרייתי בעל הפעילות החלשה ביותר על אנזימי כבד.
עובדה זו הופכת אותו לבטוח לשימוש במינונים גבוהים (אינדקס תרפואטי גבוה).
פלוקונאזול משמש ל:
קנדידה עורית ושל הריריות (מוקוזה).
טיפול בדלקת קרום המח על רקע פטרייתי (חוצה את מחסום הדם-מח)
זיהומים בנרתיק
פלוקונאזול משמש גם כטיפול מניעתי (פרופילקסיס) לזיהומים פטרייתיים בחולים לאחר השתלת מח עצם ובחולי סינדרום כשל המערכת החיסונית-AIDS, אבל הופעתן של פטריות עמידות מעלות בסימן שאלה את אסטרטגיית הטיפול הזו.
תופעות לוואי

כשאר האזולים, פלוקונאזול רעיל לכבד (hepatotoxy), ורצוי לעקוב אחרי תפקודי כבד. תופעות הלוואי יכולות לכלול:
כאבי בטן
שלשולים
שינויים באנזימי כבד
צהבת - נדיר
פסל וגה פסל III

| --- | --- |

Facel Vega Facel III
 מאפיינים כלליים
 יצרן:  Facel Vega
 שנות ייצור:  1963 – 1964
 יחידות שיוצרו:  625
 הרכבה:  צרפת צרפת
 מודל קודם:  פסל וגה פסל II
 מודל אחריו:  Facel Vega Facel 6 (Facel Vega Facel 6)
 סיווג:  מכונית ספורט בתצורת קופה
 מרכב:  Front-engine, rear-wheel-drive layout (אנ')
 אורך:  4,750 מ"מ
 רוחב:  1,730 מ"מ
 גובה:  1,370 מ"מ
 משקל:  1,670–1,880 ק"ג
 בסיס גלגלים:  2,660 מ"מ
 מפרט טכני
 מנוע:  4 צילינדרים בטור, 2 שסתומים לצילינדר, 1,780 סמ"ק המפיק 108 כ"ס  ב-5,800 סל"ד, יחס דחיסה 10.0:1
 הילוכים:  תמסורת ידנית - 4 מהירויות  מתוצרת וולוו מסוג "Volvo M40 transmission" (אנ')  תמסורת ידנית - 4 מהירויות + אוברדרייב מתוצרת וולוו מסוג "Volvo M41" (אופציה)
 קשר:  וולוו 1800 p (מנוע)
פסל וגה פסל III (בצרפתית: Facel Vega Facel III) היא מכונית ספורט בתצורת קופה מתוצרת יצרנית הרכב הצרפתית Facel Vega (אנ') אשר יוצרה בין השנים 1963–1964.
"פסל וגה פסל III"

יוצרו 625 יחידות (192 יחידות בתצורת קבריולה).
2 דלתות קופה.
בדגם קופה: נוסעים: 2+2, בדגם קבריולה: 2.
מנוע קדמי 1.8 ליטר מתוצרת וולוו מדגם וולוו 1800 p.
מנוע קירור מים.
סוג הנעה: הנעה אחורית.
תמסורת ידנית מתוצרת וולוו.
קיבולת מכל דלק - 63.6 ליטר.
יחס כוח / משקל: 100.55 כ"ס לטון.
דגם "פסל וגה פסל III" בתצורת קבריולה צולם לסרט הטלוויזיה "Sébastien parmi les hommes" שיצא לאקרנים בשנת 1968.
תמונות

"פסל וגה פסל III"
"פסל וגה פסל III", שנת 1963
"פסל וגה פסל III"
"פסל וגה פסל III", שנת 1963 - מבט ללוח מחוונים
"פסל וגה פסל III" - קבריולה
"פסל וגה פסל III" - קבריולה
"פסל וגה פסל III" - קבריולה
ראו גם

פסל וגה FVS
פסל וגה פסל II
הערות שוליים

↑  ההיסטוריה של facel-vega (בצרפתית) facel-vega.asso.fr/histoire
↑  "פסל וגה פסל III" - מפרט carfolio.com/specifications/models/car
↑  "פסל וגה פסל III" שנת 1964 כולל תמונות classicdriver.com/en/car/facel-vega/facel-iii
↑  "פסל וגה פסל III", שנת 1963 - קטלוג automobile-catalog.com/make/facel-vega/facel_iii/facel_iii_hardtop_coupe/1963
↑  דגמי פסל וגה בסרטי טלוויזיה / ראו "פסל וגה פסל III" בסרט "Sébastien parmi les hommes", שנת 1968 Amicale Facel Vega: Cinéma, Bandes Dessinées & Télévision: Télévision". Retrieved 2018-03-17.
פרדוקס ההצבעה

פרדוקס ההצבעה או פרדוקס קונְדוֹרְסֶה (בצרפתית Paradoxe de Condorcet) הוא מצב שהובחן לראשונה על ידי המרקיז דה קונדורסה בסוף המאה ה-18, בו העדפות קבוצתיות עשויות להיות מעגליות (לא טרנזיטיביות), אף אם ההעדפות של כל פרט מן המצביעים אינן מעגליות.
לדוגמה נניח בחירות בהן שלושה מועמדים, B, A ו-C ושלושה מצביעים שהעדפותיהם הן:
מצביע 1: מעדיף את A על פני B ואת B על פני C
מצביע 2: מעדיף את B על פני C ואת C על פני A
מצביע 3: מעדיף את C על פני A ואת A על פני B
אם נבחר את C ניתן לטעון שיש לבחור את B במקומו, מכיוון ששני מצביעים (1 ו-2) מעדיפים את B על פני C ואילו רק מועמד 1 (3) מעדיף את C על פני B. כפי שניתן לראות, מטעמי סימטריה, לא ניתן לבחור מועמד מבלי שלשניים מבין שלושת המצביעים יהיה מועמד משותף עדיף על פניו.
שיטות קונדורסה

כאשר משתמשים בשיטה העונה לתבחין קונדורסה לקביעת מנצח בבחירות, קיומו של פרדוקס הצבעה בתוצאות מצביע על כך שלא קיים בבחירות מועמד קונדורסה (או מנצח קונדורסה). שיטות קונדורסה שונות נבדלות באופן בו הן פותרות את אי-הבהירות הנוצרת בהצבעה.
לדוגמה המובאת כאן לא קיים פתרון הוגן ודֶּטֶרְמִינִיסְטִי מכיוון שכל אחד מהמועמדים נמצא במצב סימטרי לחלוטין לכל אחד מהמועמדים האחרים.
ראו גם

שיטת שולצה
משפט ארו
הצבעת אישור
פלוקלוקסצילין

| --- | --- |

 
 שם IUPAC
 (2S,5R,6R)-6-({[3-(2-chloro-5-fluorophenyl)-5-methylisoxazol-4-yl]carbonyl}amino)-3,3-dimethyl-7-oxo-4-thia-1-azabicyclo[3.2.0]heptane-2-carboxylic acid
 נתונים כימיים
 כתיב כימי:  C19H17N3ClFO5S 
 מסה מולרית:  453.87
 נתונים פרמוקוקינטיים
 זמינות ביולוגית:  50%–70%
 מטבוליזם:  כבדי
 זמן מחצית חיים:  45–60 דקות
 הפרשה:  כלייתית
 בטיחות
 מעמד חוקי:  תרופת מרשם
 קטגוריית סיכון בהריון:  קטגוריית סיכון B1 (אוסטרליה) 
 דרכי מתן:  פומי, תוך-שרירי, תוך-ורידי
 מזהים
 קוד ATC:  J01CF05 
 מספר CAS:  5250-39-5
 PubChem:  21319
 ChemSpider:  20037
 
כמוסות Staphycid, שבהן החומר הפעיל פלוקלוקסצילין
פלוקלוקסצילין (Flucloxacillin) היא תרופה אנטיביוטית ממשפחת הפניצילין. התרופה משמשת לטיפול בזיהומים סטפילוקוקליים וניתנת פומית בכמוסה או תרחיף, תוך-ורידית או תוך-שרירית.
פלוקלוקסצילין מסווגת כאיזוקסזוליל פניצילין, קבוצה של פניצילינים עמידים לפניצילינאז, עם פעילות נגד נקדים גראם חיוביים המפרישים פניצילינאז. לתרופה מאפיינים פרמקוקינטיים ואנטיבקטריאליים דומים לשל דיקלוקסצילין, והתרופות נחשבות שקולות האחת לשנייה.
שימושים קליניים

קלוקסצילין משמשת לטיפול בזיהומים מזני Staphylococcus רגישים למתיצילין. היא פעילה גם נגד זני Streptococcus רגישים לפניצילין ונקדים גראם-חיוביים אל-אווירניים שונים, אולם בזיהומים מנקדים גראם-חיוביים שאינם סטפילוקוקליים, בנזילפניצילין עדיפה עליה.
המינון המקובל במתן פומי למבוגרים הוא 250–500 מ"ג ארבע פעמים ביום, ולילדים 62.5–250 מ"ג לק"ג גוף, גם כן ארבע פעמים ביום. במתן תוך-ורידי המינון למבוגרים הוא 2 ג' ארבע פעמים ביום, ולילדים 100–200 מ"ג לק"ג גוף ליממה המחולקים לארבע מנות.
מבנה כימי

פלוקלוקסצילין בנויה מחומצה 6-אמינופניצילינית שאליה מחוברת כשייר צדדי קבוצת איזוקסזוליל, ואליה מחוברות קבוצת פניל עם אטום כלור ואטום פלואור וקבוצת מתיל. חומצה 6-אמינופניצילנית היא תרכובת אורגנית הבנויה משתי טבעות: המרובעת היא טבעת בטא לקטם, טבעת אמידית המכילה ארבעה אטומים, שהיא האתר הפעיל של התרופה המעכב את פעילות הטרנספפטידאז של החיידק, ואילו המחומשת הצמודה אליה היא תיאזולידין, שאליה קשורה קבוצת קרבוקסיל ושתי קבוצות מתיל.
מנגנון פעולה

מנגנון הפעולה של פלוקלוקסצילין, כמו גם של יתר הפניצילינים, נובע מעיכוב האנזים טרנספפטידאז על ידי הטבעת הבטא לקטמית. תפקידו של אנזים זה, שגם משמש חלבון קושר פניצילין (PBP), הוא לקשר בין יחידות הפפטידוגליקן הבונות את דופן התא החיידקי ומייצבות אותה. עיכוב בניית הדופן חושף את התא החיידקי ללחצים אוסמוטיים, ולבסוף לפירוקו.
עמידות התרופה לפניצילינאז, אשר מוקנית לה מן השייר הצדדי שלה, שמונע את הקישור לאנזים זה, מאפשרת את פעילותה נגד חיידקי Staphylococcus, שברובם מייצרים פניצילינאז ועמידים לפניצילינים טבעיים.
פרמקוקינטיקה

הספיגה של פלוקלוקסצילין במתן פומי עומדת על 50%–75%, כאשר מזון מפחית את ספיגת התרופה. היא ניתנת כמלח נתרן, ובדם היא קשורה בשיעור של מעל 90% לחלבוני הפלזמה. כ-10% מן התרופה עוברים מטבוליזם כבדי. התרופה מופרשת בשתן. זמן מחצית החיים של התרופה הוא 45–60 דקות.
תופעות לוואי

כבכל פניצילין, אלרגיה לפלוקלוקסצילין היא תופעת לוואי נפוצה, אשר טווח הביטוי שלה נע בין פריחה לאנפילקסיס. תופעות לוואי נוספות המשותפות למשפחת הפניצילין כוללות היפוקלמיה, דלקת כליות אינטרסטיציאלית, נויטרופניה, דלקת מעי מקלוסטרידיואידס דיפיצילה, אנמיה המוליטית, מחלת הנסיוב הזר ופרכוסים. עלייה באנזימי כבד שכיחה יותר בפלוקלוקסצילין בהשוואה לפניצילינים אחרים העמידים לפניצילינאז, תגובה אשר נקשרה בקיומו של גנוטיפ אנטיגנים לויקוציטיים אנושיים HLA-B*5701.
פרדוקס דאונס-ת'ומסון

פרדוקס דאונס-ת'ומסון (נקרא על שמם של אנת'וני דאונס וג'ון מייקל ת'ומסון), ידוע גם כפרדוקס פיגו-נייט-דאונס (על שמם בנוסף של ארת'ור ססיל פיגו ופרנק נייט), מתאר את המצב שמהירות שיווי המשקל של מכונית ברשת כבישים נקבעת על ידי המהירות הממוצעת מדלת לדלת של נסיעה מקבילה שמבוצעת באמצעות תחבורה ציבורית.
זהו פרדוקס מכיוון שהוא מרמז על כך שהרחבה של רשת הכבישים לטובת כלי רכב פרטיים אינה מפחיתה את הגודש ולמעשה יכולה אפילו להביא להחרפה של הגודש ולהפחתה במהירות ההגעה ליעד. כתוצאה מהרחבת רשת הכבישים יותר משתמשים עוברים לשימוש ברכב הפרטי, מה שמביא לירידה בביצועי התחבורה הציבורית (לדוגמה בהפחתת התדירויות), שגורמת שוב להעברה נוספת של משתמשים מהתחבורה הציבורית לרכב הפרטי עד שמגיעים לשיווי משקל פחות טוב ממה שהיה לפני (מעגל קסמים זה נקרא אפקט מורינג). למעשה מדובר פה בהרחבה של המושג ביקוש מושרה והפרדוקס מתיישב עם התאוריה של דאונס על "ההתכנסות המשולשת" מ-1992 המתארת את הקושי בפתרון גודש בשעות השיא. בתגובה להגדלת קיבולת כביש, שלוש תופעות קורות באופן כמעט מיידי: משתמשים שבעבר בחרו במסלולים חלופיים עוברים לכביש המורחב, משתמשים שקודם נסעו בשעות שפל מתחילים לנסוע בשעות השיא ומשתמשי תחבורה ציבורית עוברים לרכב הפרטי. קשר זה בין המהירות הממוצעת בתחבורה הציבורית למהירות הממוצעת בתחבורה הפרטית לרוב מתקיים רק כאשר מרבית הנסיעות בתחבורה הציבורית בשעת שיא נעשית על גבי מערכת הנהנית ברובה מתשתית נפרדת, מסילתית או על גבי כביש עם נתיבי תחבורה ציבורית
.
המסקנה העיקרית, אם הפרדוקס אכן מתקיים, היא שהרחבה של רשת כבישים כפתרון לגודש אינה יעילה ואף מזיקה. תופעה זו תוארה בצורה אמפירית גם על ידי מרטין מוגרידג' שבחן את מערכת התחבורה של לונדון בספרו לנסוע בעיר: Travel in towns: jam yesterday, jam today and jam tomorrow?
דיטריך ברס הצביע על פרדוקס דומה, פרדוקס ברס, בו הוספה של מקטע בין שתי נקודות יכול במקרים מסוימים להרע את מצבם של הנוסעים בין שתי הנקודות.
ראו גם

פרדוקס ברס
אפקט מורינג
הערות שוליים

↑  ארתור ססיל פיגו | אקו-ויקי, באתר http://ecowiki.org.il/
↑  Downs, Anthony. "The law of peak-hour expressway congestion." Traffic Quarterly 16, no. 3 (1962).
↑  Thomson, J. Michael. Great cities and their traffic. 1978.
↑  ביקוש מושרה | אקו-ויקי, באתר http://ecowiki.org.il/
↑  Downs, Anthony. Stuck in traffic. Washington, DC: The Brookings Institution, 1992: 27-29.
↑  Næss, Petter, Martin JH Mogridge, and Synnøve Lyssand Sandberg. "Wider roads, more cars." Natural resources forum 25, no. 2, pp. 147-155. (2001).
↑  Mogridge, Martin JH. Travel in towns: jam yesterday, jam today and jam tomorrow?. Springer, 1990.
פריסלנד (אי)

האי פריסלנד, בחלק השמאלי התחתון של מפת צנו.
פריסלנד במפה משנת 1623 מעשה ידי גרארדוס מרקטור.
פריסלנד, פרישלנד, פריזלנד או פריסלנדיה (
Frisland, Frischlant, Friesland, Freezeland, Frislandia) הוא אי תעתוע אשר הופיע כמעט בכל מפות האוקיינוס האטלנטי החל משנות ה-60 של המאה ה-16 ועד אמצע המאה ה-17.
המונח "פריסלנד" שימש בעבר אף ככינוי לאי איסלנד, אולם במפת צנו משנת 1558 (אשר הייתה זיוף) הופיע האי כאי נפרד, דרומית לאיסלנד, ובעקבות מפה זו הופיע גם במפות אחרות ובהן המפות של גרארדוס מרקטור, של גודוקוס הונדיוס ושל וילם בלאו.
במפות אלה הופיע פריסלנד כאי מלבני, כאשר בחלק מהמפות קיבלו האתרים באי שמות איטלקיים (אקווה, ספגיה, בונדנדאה ומונקו).
יש המנסים לזהות את האי פריסלנד עם איי פארו, אולם במפות רבות מופיעים האיים במרחק מה מערבית לפריסלנד.
פורפיריה אוסטרלית

| פורפיריה אוסטרלית |
| --- | --- |
 פורפיריה אוסטרלית
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: עגוראים
תת־סדרה:: תרופודה
משפחה:: רליתיים
סוג:: פורפיריה
מין:: פורפיריה אוסטרלית
שם מדעי
 Porphyrio melanotus ‏טמינק, 1820

פורפיריה מהלכת באוסטרליה.
פורפיריה אוסטרלית (שם מדעי: Porphyrio melanotus) היא מין של פורפיריה ממשפחת הרליתיים החיה בטבע במזרח אינדונזיה (בקרבת איי מאלוקו ואיי ארו), גינאה החדשה, באוסטרליה ובניו זילנד. בעבר נחשבה לתת-מין של פורפיריה סגולה.
תיאור

הפורפיריה מגיעה לאורך 45 עד 50 סנטימטרים כאשר שני הזוויגים דומים במראם. צבעה כחול עם מקור אדום וראש, צוואר וכנפיים שחורים. הרגליים ארוכות, צהובות ובעלות אצבעות ארוכות העוזרות לה להלך מעל צמחי מים. הפורפיריה היא מעופפת חלשה ומעדיפה לשחות או לרוץ הרחק ממקור סכנה במקום לעוף, אף שהיא יכולה לעוף.
היא חיה בקבוצות קטנות באזורים לחים כמו גדות נהר, ערבות עשב לחות וביצות. הפורפיריה היא אוכלת כל הניזונה מזרעים, פירות, חרקים, רכיכות וחולייתנים קטנים והיא גם בוזזת ביצים וגוזלים של עופות אחרים.
זוג פורפיריות מקנן על גבי הקרקע, מתחת לצמחייה כמו סוף או דגניים ומטילים ביצים בין אוגוסט לפברואר. הזוג הטריטוריאלי יתקוף כל פולש ויכול להרתיע אף עופות דורסים כמו זרון אוסטרלי מלהתקרב אל הקן. אם הם לא מצליחים להגן (למשל כאשר יונקים טורפים מתקרבים אליו) הם ינטשו את הקן.
אוכלוסיות ניו זילנד

אוכלוסיות הפורפיריה האוסטרלית בניו זילנד מעוררות מחלוקת בין החוקרים -  האם הן ילידות האיים, בדומה למיני רליתיים אחרים המצויים בניו זילנד או שהן יובאו בידי הילידים המאורים מאוסטרליה. חלק מהחוקרים משערים שפורפיריות אלה הגיעו לניו זילנד לפני פחות מ-1,000 שנה ואף פחות מ-400 שנה, מאחר שלא נמצאו מאובנים שלהן על האי.
כיום האוכלוסייה בניו זילנד נמצאת בסכנה גדולה, עקב טריפה מצד חתולים, סמוריים וחולדות שהובאו בידי האדם לאיים.
אוכלוסיות ניו זילנד > תת-מינים

Porphyrio melanotus melanopterus
Porphyrio melanotus pelewensis
Porphyrio melanotus melanotus
Porphyrio melanotus bellus
Porphyrio melanotus samoensis
עונת 2015/2016 בליגת האלופות

| --- | --- |

 מארחת:  אצטדיון סן סירו, מילאנו, איטליה (משחק הגמר)
 תקופת התחרות:  30 ביוני 2015 – 28 במאי 2016 (334 ימים)
 מספר משתתפות:  32  (מתוך 78 משתתפות שנרשמו)
 הזוכה:  ספרד ריאל מדריד
 מספר משחקים:  125
 מספר שערים:  347 (2.78 בממוצע למשחק)
 מספר צופים:  4,894,185 (39,153 בממוצע למשחק)
 מלך השערים:  פורטוגל כריסטיאנו רונאלדו (16 שערים)
 → 2014/20152016/2017 ←
עונת 2015/2016 בליגת האלופות היא העונה ה-61 בה מתקיימת האליפות, וה-24 במתכונת החדשה של ליגת האלופות משנת 1992 של טורניר הכדורגל האירופאי הגדול של אופ"א. משחק הגמר נערך באצטדיון סן סירו שבאיטליה בו ריאל מדריד ניצחה 5–3 בפנדלים את אתלטיקו מדריד. מחזיקת התואר בעונה הקודמת היא ברצלונה, שזכתה בו 5 פעמים.
מכבי תל אביב הייתה הקבוצה הישראלית היחידה שהשתתפה בטורניר. הקבוצה הגיעה לשלב הבתים ושובצה לבית ז' עם צ'לסי מאנגליה, פורטו מפורטוגל ודינמו קייב מאוקראינה. הקבוצה הישראלית הפסידה בכל משחקיה וסיימה במקום האחרון בבית זה.
שלב המוקדמות > שלב המוקדמות הראשון

ההגרלה נערכה ב-22 ביוני 2015. הסיבוב הראשון נערך ב-30 ביוני וב-1 ביולי והסיבוב השני נערך ב-7 ביולי 2015.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| גיברלטר לינקולן רד אימפס | 2–1 | אנדורה סנטה קולומה | 0–0 | 2–1 |
| צפון אירלנד קרוסיידרס | 1–1 (ש) | אסטוניה לבדיה טאלין | 0–0 | 1–1 |
| ארמניה פיוניק ירוואן | 4–2 | סן מרינו פולגורה | 2–1 | 2–1 |
| איי פארו B36 טורסהאבן | 2–6 | ויילס דה ניו סיינטס | 1–2 | 1–4 |
שלב המוקדמות > שלב המוקדמות השני

הסיבוב הראשון נערך ב-14 וב-15 ביולי והסיבוב השני נערך ב-21 וב-22 ביולי 2015.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| מלטה פאולה היברניאנס | 3–6 | ישראל מכבי תל אביב | 2–1 | 1–5 |
| קפריסין אפואל ניקוסיה | 1–1 (ש) | מקדוניה וארדאר סקופיה | 0–0 | 1–1 |
| אזרבייג'ן קרבאך | 1–0 | מונטנגרו רודאר פלייבליה | 0–0 | 1–0 |
| בוסניה והרצגובינה פ.ק. סרייבו | 0–3 | פולין לך פוזנן | 0–2 | 0–1 |
| סלובניה מריבור | 2–3 | קזחסטן אסטנה | 1–0 | 1–3 |
| בלארוס באטה בוריסוב | 2–1 | אירלנד  דאנדוק | 2–1 | 0–0 |
| לטביה ונטספילס | 1–4 | פינלנד ה.י.ק. הלסינקי | 1–3 | 0–1 |
| דנמרק מייטלנד | 3–0 | גיברלטר לינקולן רד אימפס | 1–0 | 2–0 |
| נורווגיה מולדה | 5–1 | ארמניה פיוניק ירוואן | 5–0 | 0–1 |
| שוודיה מאלמה | 1–0 | ליטא ז'לגיריס וילנה | 0–0 | 1–0 |
| סקוטלנד סלטיק | 6–1 | איסלנד שטיארנן | 2–0 | 4–1 |
| סלובקיה א.ס. טרנצ'ין | 3–4 | רומניה סטיאווה בוקרשט | 0–2 | 3–2 |
| סרביה פרטיזן בלגרד | 3–0 | גאורגיה דילה גורי | 1–0 | 2–0 |
| בולגריה לודוגורץ ראזגרד | 1–3 | מולדובה מילסאמי אורחיי | 0–1 | 1–2 |
| קרואטיה דינמו זאגרב | 4–1 | לוקסמבורג פולה אש | 1–1 | 3–0 |
| אלבניה סקנדרבו קורצ'ה | 6–4 | צפון אירלנד קרוסיידרס | 4–1 | 2–3 |
| ויילס דה ניו סיינטס | 1–2 | הונגריה וידאוטון | 0–1 | 1–1‏ה |
שלב המוקדמות > שלב המוקדמות השלישי

ההגרלה נערכה ב-17 ביולי 2015. הסיבוב הראשון נערך ב-28 וב-29 ביולי והסיבוב השני נערך ב-4 וב-5 באוגוסט 2015.
בשלב זה הקבוצות חולקו לשניים. הקבוצות האלופות של הליגות הפחות בכירות והקבוצות הלא אלופות של הליגות ששולחות יותר מנציג אחד לליגת האלופות. שני החלקים הוגרלו בינן לבין עצמן.